Tsatsu Tsikata

Tsatsu Tsikata (dem born am 1 October 1950) be Ghanaian academic den lawyer. He san be former Chief Executive give Ghana National Petroleum Corporation. He be notable affiliate den legal counsel give de National Democratic Congress wey dem sa regard am as one of dema leading member give de political party.

Early life den education
Na dem born Tsikata insyd Keta insyd de south of de Volta Region of Ghana. Na dem bring am up insyd Adabraka, a suburb of Accra, de capital of Ghana. He attend Additrom Preparatory School wey he go Mrs Sam's Preparatory School. He san move am to Accra Newtown Experimental School. He win a United Africa Company (UAC) scholarship insyd 1960 make he start ein secondary education for de age of nine for de Mfantsipim School wer na ein poppie den ein elder bro, Fui Sokpoli Tsikata attend. On completion of ein five-year course, he gain admission into de University of Ghana, Legon, for de age of 14, wer he obtain an LL.B First Class degree for de age of 18 years. Na ein lecturers include Professor Ofosu Amaah den Dr. Obed Asamoah, a former foreign minister den Attorney General of Ghana. He then win a post-graduate scholarship from de University of Ghana to Oxford University wer he san obtain first class honours insyd Bachelor of Civil Law wich be equivalent to a master's degree for oda British universities.

Ein life matter
Tsikata be Christian wey he be elder of de Asbury Dunwell Church insyd Accra.

Family
Tsikata be one of seven siblings. Na ein poppie be Godwin Kwaku-Sru Tsikata, a retired Textiles Sales Manager plus de United Africa Corporation (UAC). He marry to Esther Cobbah wey dem get three kiddies. Award-winning Ghanaian musician, M.anifest, be one of ein kiddies. Ein older bro Fui Tsikata sanso be a well known lawyer insyd Ghana as be ein sisto Doe Tsikata. He sanso get anoda bro Dotse Tsikata.

 References 

 External links 

 DOSSIER: Tsikata-GNPC Case on Ghanaweb
 Exclusive With Tsatsu Tsikata - The Pulse on JoyNews
 HOT ISSUES Tsatsu Tsikata Interview

Category:Human
Category:1950 births
Category:Ewe people
Category:University of Ghana alumni
Category:Mfantsipim School alumni
Category:Alumni of Corpus Christi College, Oxford
Category:Academic staff of de University of Ghana
Category:20th-century Ghanaian lawyers
Category:National Democratic Congress (Ghana) politicians
Category:21st-century Ghanaian lawyers
Category:Ghanaians
Category:People wey komot Volta Region